વ્હોટ્સએપ અને વાઇબર જેવી ઇન્સ્ટન્ટ મેસેન્જિંગ એપના આકર્ષક ફીચરને કારણે એન્ડ્રોઇડ ફોનની એસએમએસ એપને ઘણું નુકસાન થાય છે. બહુ ઓછા લોકો આ એપનો ઉપયોગ કરે છે. હવે ગૂગલે પોતાની આ એપની ફરીથી નવા રંગરૂપ સાથે લોન્ચ કરવાનો નિર્ણય લીધો છે. હકીકતમાં કંપનીએ પોતાની એસએમએસ એપને આકર્ષક લુક અને વ્હોટ્સએપ પર મેસેન્જિંગ એપનું ફીચર આપવાની વિચારણા કરી રહી છે. ગૂગલે રિચ કોમ્યુનિકેશન સર્વિસ પર આધારિત એક નવું પ્લેટફોર્મ તૈયાર કર્યું છે. કંપનીએ હાલમાં જ જાહેરાત કરી કે દુનિયાભરની 27 ટેલિકોમ અને સ્માર્ટફોન કંપનીઓ રિચ કોમ્યુનિકેશન સેવાનો લાભ ઊઠાવશે. આનાથી એન્ડ્રોઇડ યૂઝર નવા અંદાજમાં મેસેન્જિંગ એપનો ઉપયોગ કરી શકશે. ટેક નિષ્ણાતોનું માનવું છે કે સેવા પ્રોવાઇડર આ સેવા દ્વારા મેસેજ મોકલવાનો કોઈ ચાર્જ નહિ લે.